નવા વિષયો, નવા કલાકારો અને પ્રેઝન્ટેશનના નવતર કન્સેપ્ટને પ્લૅટફૉર્મ આપવા માટે યોજાયેલા આ કાર્યક્રમમાં ગુજરાત-મંુંબઈથી ૧૪ નાટ્યગ્રુપોએ એકાંકીઓ રજૂ કરી હતી, જેમાંથી ઉત્તમ પાંચ ડ્રામાને જજોએ પસંદ કર્યા હતા અને એ પાંચમાંથી દર્શન જરીવાલા, લેખક-દિગ્દર્શક રાજેશ જોષી અને ધીરજ પાલશેતકર તથા નાટ્યજગતના અતુલ ઉનડકટની પૅનલે બેસ્ટ કલાકારો, દિગ્દર્શક, લેખક, નાટક, લાઇટિંગ, સેટ, મ્યુઝિક પ્લેયરને પસંદ કર્યા હતાં. આ સ્પર્ધામાં ભાગ લેનારી મોટા ભાગની વ્યક્તિઓ યુવા વયની હતી અને તેમનો ઉત્સાહ-જોશ, ઉમંગ જોઈને પરેશ રાવલે પોતાની યુવાનીના કૉલેજકાળમાં ઇન્ટરકૉલેજિયેટ સ્પર્ધાના દિવસો યાદ કર્યા હતા અને દરેક પાર્ટિસિપન્ટને શુભેચ્છાઓ આપી હતી.